Տարեցների հիմնախնդիրներով եւ նրանց ծառայություններ մատուցելու գործունեությամբ զբաղվում են պետական եւ ոչ պետական կազմակերպությունները: Պետական համակարգում ինստիտուցիոնալ հաստատություններ են տուն-ինտերնատները: Տարեցների համար պետական ոչ ինստիտուցիոնալ սպասարկման ձեւերից է տարեցների սպասարկման հանրապետական կենտրոնը, որն իրականացնում է տնային սպասարկում: «Տնային պայմաններում միայնակ տարեցների եւ հաշմանդամների սոցիալական սպասարկման կենտրոնը» սպասարկում է 1200 կարիքավոր միայնակ տարեցների (կենսաթոշակային տարիքի հասած) եւ 1-ին, 2-րդ խմբի հաշմանդամների՝ անկախ տարիքից: